
Pielikums Nr.3
iepirkuma nolikumam ar ID Nr. RTU-2023/109

PROJEKTS
Vispārīgā vienošanās 

Rīgā,						                               __________________________


Rīgas Tehniskā universitāte, nodokļu maksātāja reģistrācijas numurs 90000068977, kuras vārdā un interesēs, pamatojoties uz Rīgas Tehniskās universitātes Satversmes (apstiprināta RTU Satversmes sapulcē 2022.gada 23.maijā) 32.un 33.punktu, rektora 2023.gada 29.marta rīkojumu Nr.01000-1.1-e/97 “Par paraksta tiesībām uz publisko iepirkumu līgumiem un ar publisko iepirkumu procedūrām saistītajiem dokumentiem” rīkojas administratīvais direktors Juris Iljins (turpmāk – Pasūtītājs), no vienas puses, un

 “__________”, reģistrācijas Nr.____________, kuras vārdā un interesēs, pamatojoties uz Statūtiem, darbojas tās ____________, turpmāk, turpmāk – Vienošanās dalībnieks, no otras puses, 
[bookmark: _Hlk152064870]abi kopā un katrs atsevišķi turpmāk saukti – Līdzēji, pamatojoties uz iepirkuma “Zinātniskās iekārtas (rentgenstaru spektrometrs (XPS) ESCALAB Xi) apkope, diagnostika un remonts”, identifikācijas Nr. RTU – 2023/109, turpmāk – Iepirkums, rezultātiem, noslēdz šādu Vispārīgo vienošanos, turpmāk – Vienošanās:

1. VIENOŠANĀS PRIEKŠMETS 
1.1. Pasūtītājs uzdod un Vienošanās dalībnieks apņemas atbilstoši Latvijas Republikā spēkā esošo normatīvo aktu prasībām un saskaņā ar iesniegto Tehnisko un finanšu piedāvājumu (Vienošanās pielikums Nr.1) Pasūtītāja adresē Rīgā, Paula Valdena ielā 1-210.kab., ar savu darbaspēku un materiāli tehniskajiem līdzekļiem veikt zinātniskās iekārtas (rentgenstaru spektrometrs (XPS) ESCALAB Xi) (turpmāk – Iekārta) apkopi, diagnostiku un remontu Rīgas Tehniskās universitātes vajadzībām (turpmāk – Pakalpojums).
1.2. Iekārtas (apzīmējumi, ražotāja un modeļa nosaukums), kurām nepieciešama Pakalpojuma veikšana, pievienotas Vienošanās pielikumā Nr.1.
1.3. Pakalpojums tiek sniegts Pasūtītāja adresē. Visi Pakalpojumi sniedzami Pasūtītāja noteikto prasību un termiņu ietvaros, saskaņā ar Vienošanos un iepirkuma nolikumu, iesniegto tehnisko un finanšu piedāvājumu, saskaņoto tāmi.
1.4. Pasūtītājs Vienošanās izpildes laikā var iepirkt Pakalpojumu tādā apjomā, kāds tam ir nepieciešams un negarantē maksimālā apjoma un visu pozīciju iegādi Vienošanās darbības laikā.

2. LĪGUMCENA UN VIENOŠANĀS TERMIŅŠ
2.1. Vienošanās stājas spēkā ar tās parakstīšanas brīdi un ir spēkā 24 (divdesmit četrus) mēnešus pēc Vienošanās noslēgšanas vai kamēr tiek sasniegta kopējā Vienošanās līgumcena (turpmāk – Līgumcena).
2.2. Līgumcena ir 35 372.24 EUR bez PVN saskaņā ar Tehnisko un Finanšu piedāvājumu, kas ir pievienots Vienošanās pielikumā Nr.1.
2.3. Līgumcenā ir iekļauti Iekārtas apkalpošanas darbi, izmantojamo ekspluatācijas materiālu izmaksas, rezerves daļu izmaksas, kas ir attiecināmas uz apkopes veikšanu, to piegādes, uzstādīšanas izmaksas (t.sk. transporta izdevumi), kā arī remontdarbu materiāli un remontdarbu veikšanai nepieciešamās izmaksas, tai skaitā izmaksas, kas nav norādītas Vienošanās vai nolikuma dokumentos, bet uzskatāmas par nepieciešamām Vienošanās pienācīgai un kvalitatīvai izpildei.
2.4. Par Pakalpojumam izmantojamo rezerves daļu izmaksām, kas ir attiecināmas uz apkopes veikšanu, to piegādes un uzstādīšanas izmaksām, avārijas un avārijas seku novēršanas izmaksām, kā arī remontdarbiem nepieciešamajām materiālu izmaksām un citām izmaksām, kas nav tieši saistītas ar Iekārtu apkopi un remontu, Pasūtītājs un Vienošanās dalībnieks vienojas atsevišķi, saskaņojot un parakstot darbu tāmi.
2.5. Vienošanās dalībnieks apņemas piedāvāt ekspluatācijas materiālu, rezerves daļu, remontam nepieciešamo materiālu cenas atbilstoši vidējām cenām Latvijas Republikas teritorijā. 
2.6. Pasūtītājs Pakalpojumu pasūta atbilstoši Vienošanās noteikumiem. Atsevišķos gadījumos, kad Pasūtītājam ir nepieciešams, pamatojoties uz Publisko iepirkumu likuma 61.panta trešās daļas 2.punktu, tas ir tiesīgs iepirkt tādu Pakalpojumu, kas nav norādīts tehniskajā specifikācijā, bet ne vairāk kā 50 (piecdesmit) procentu apmērā no Vienošanās līgumcenas Vienošanās darbības laikā.

3. PAKALPOJUMA PIEŅEMŠANAS – NODOŠANAS KĀRTĪBA UN IZPILDES NOTEIKUMI
3.1. Pasūtītājs Pakalpojumu pasūta, nosūtot Vienošanās dalībniekam rakstisku pieprasījumu (forma Vienošanās pielikums Nr.3) uz norādīto e-pastu, vai telefoniski.
3.2. [bookmark: _GoBack]Pēc pieprasījuma nosūtīšanas Vienošanās dalībniekam jāsagatavo un jāiesniedz Pasūtītājam apstiprināšanai piedāvājumu (forma Vienošanās pielikumā Nr.4). Vienošanās dalībnieka speciālistam jāierodas adresē _________ (turpmāk – Objekts) ar Pasūtītāja pārstāvi saskaņotā laikā, bet ne vēlāk kā 2 (divu) darba dienu laikā no plkst. 8:30 līdz 17:00, iepriekš saskaņojot ierašanās laiku. 
3.3. Apkopes, Diagnostikas, Remontdarbu nepieciešamības gadījumā Vienošanās dalībnieks veic Pakalpojumu uzreiz pēc ierašanās Pasūtītāja pārstāvja norādītajā adresē, pēc iespējas netraucējot Pasūtītāja darbiniekiem. Ja apkopes laikā tiek konstatēts, ka ir nepieciešams veikt remontdarbus iekārtai, Vienošanās dalībnieks to veic saskaņā ar Vienošanās 3.5.punktu.
3.4. Pēc Apkopes un Diagnostikas veikšanas Vienošanās dalībnieks ne vēlāk kā 2 (divu) darba dienu laikā pēc ierašanās Pasūtītāja pārstāvja norādītajā adresē nosūta uz Pasūtītāja pārstāvja e-pastu servisa atskaiti, kurā jāizdara atzīmes par veiktajiem darbiem, Iekārtas tehnisko stāvokli attiecīgajā dienā un tālākas rekomendācijas Pasūtītājam iekārtas uzturēšanai atbilstošā tehniskā stāvoklī (t.sk. grafiks nākamo apkopju, prognozējamo remontdarbu veikšanai, apkopes ietvaros paredzamie remonta darbi). 
3.5. Remontdarbu nepieciešamības gadījumā Vienošanās dalībnieks 2 (divu) darba dienu laikā pēc ierašanās Pasūtītāja pārstāvja norādītajā adresē un iekārtas apskates iesniedz Pasūtītāja pārstāvim Piedāvājumu (forma Vienošanās pielikumā Nr.4), kurā norāda iekārtas remontam nepieciešamos ekspluatācijas materiālus un rezerves daļas, nepieciešamā remonta aprakstu, transporta izdevumus, remontdarbu kopējo izpildes termiņu, kā arī remontdarbu veikšanai paredzamo laiku stundās (h). Gadījumos, kad iekārtu nepieciešams izvest no Pasūtītāja telpām, Līdzēji paraksta attiecīgo aktu un ar šo brīdi atbildību par iekārtu uzņemas pakalpojuma sniedzējs. 
3.6. Vienošanās dalībnieks par katru izpildīto Pakalpojumu iesniedz Pasūtītāja pārstāvim Pakalpojumu nodošanas – pieņemšanas aktu (Vienošanās pielikums Nr.2) par sniegtajiem Pakalpojumiem, kas sagatavots atbilstoši servisa atskaitē norādītajiem veiktajiem darbiem.
3.7. Pasūtītāja pārstāvis izskata iesniegto Pakalpojumu nodošanas - pieņemšanas aktu 3 (trīs) darba dienu laikā un paraksta to vai arī minētajā termiņā sniedz Vienošanās dalībniekam pamatotas pretenzijas (Defektu aktu) par sniegtajiem Pakalpojumiem. 
3.8. Ja Pasūtītāja pārstāvis rakstiski motivē atteikumu pieņemt izpildīto Pakalpojumu, Pasūtītāja pārstāvis sagatavo aktu, kurā saraksta veidā uzrāda trūkumus vai neatbilstības Pakalpojuma izpildē, turpmāk Vienošanās tekstā saukts - Defektu akts. Sastādīto Defektu aktu Pasūtītāja pārstāvis iesniedz Vienošanās dalībniekam. 
3.9. Vienošanās dalībniekam Defektu aktā minētie defekti jānovērš aktā noteiktajā Līdzēju saskaņotā termiņā. Ja Defektu aktā minētie defekti ir radušies Vienošanās dalībnieka darbības vai bezdarbības rezultātā, izdevumi šo defektu novēršanai jāapmaksā Vienošanās dalībniekam un tas nedod tiesības uz konkrētajā gadījumā noteikto veicamo Pakalpojumu izpildes termiņa pagarinājumu.
3.10. Ja Vienošanās dalībnieks nav atbildīgs par kādu no Defektu aktā minētajiem defektiem, Vienošanās dalībnieks ne vēlāk kā 1 (vienas) darba dienas laikā par to rakstiski ziņo Pasūtītāja pārstāvim. Ja Pasūtītāja pārstāvis piekrīt, tad Vienošanās šajā punktā minētā gadījumā defektu novēršanas izdevumus apmaksā Pasūtītājs.
3.11. Ja Vienošanās dalībnieks ir nekvalitatīvi veicis tehnisko apkopi vai remontdarbus, vai pēc apkopes veikšanas tiek konstatēti bojājumi iekārtām, kas radušies Vienošanās dalībnieka vainas dēļ, Vienošanās dalībniekam 2 (divu) darba dienu laikā no Pasūtītāja Defektu akta nosūtīšanas dienas bez maksas jānovērš minētie bojājumi. 
3.12. Pēc Vienošanās 3.6. punktā minētā Pakalpojumu nodošanas - pieņemšanas akta parakstīšanas no Vienošanās dalībnieka un Pasūtītāja pārstāvja puses, Vienošanās dalībnieks izraksta rēķinu, kurā norāda maksu par sniegtajiem Pakalpojumiem un materiāliem saskaņā ar Vienošanās nosacījumiem. 
3.13. Vienošanās dalībnieks rēķinā norāda iepirkuma un Vienošanās numuru un noslēgšanas datumu, struktūrvienības kodu, projekta nosaukumu un numuru. Ja Vienošanās dalībnieks nav iekļāvis šajā Vienošanās punktā noteikto informāciju rēķinā, tad Pasūtītāja pārstāvim ir tiesības prasīt Vienošanās dalībniekam veikt atbilstošas korekcijas rēķinā un aktā un nemaksāt rēķinā norādīto summu līdz brīdim, kamēr Vienošanās dalībnieks nav novērsīs konstatētās nepilnības.
3.14. [bookmark: OLE_LINK3][bookmark: OLE_LINK4]Vienošanās dalībnieks sagatavo rēķinu un PVN aprēķina atbilstoši Pievienotās vērtības nodokļa likumam un citiem Latvijas Republikas normatīviem aktiem.
3.15. Vienošanās 3.14. punktā minēto rēķinu Vienošanās dalībnieks var sūtīt vienā no šādiem veidiem:
3.15.1. Papīra formātā, nosūtot to uz Pasūtītāja pasta adresi;
3.15.2. Elektroniski, nosūtot to uz Pasūtītāja e-pastu un izmantojot drošu elektronisko parakstu;
3.15.3. Elektroniski, nosūtot to uz Pasūtītāja e-pastu ar atsauci, ka rēķins ir sagatavots elektroniski un derīgs bez paraksta.
3.16. Vienošanās 3.14. punktā minēto rēķinu Pasūtītājs apņemas apmaksāt, pārskaitot naudas summu uz Vienošanās dalībnieka rēķinā norādīto norēķinu kontu 30 (trīsdesmit) dienu laikā pēc abu Pušu parakstīta Pakalpojumu pieņemšanas – nodošanas akta un attiecīga rēķina saņemšanas. 
3.17. Par samaksas dienu tiek uzskatīta tā diena, kurā ir veikts pārskaitījums uz Vienošanās dalībnieka norādīto norēķinu kontu.
3.18. Vienošanās dalībnieks Vienošanās darbības laikā nav tiesīgs paaugstināt Finanšu piedāvājumā norādītās cenas.
3.19. Iekārtu tehniskajās apkopēs un remontos tiek izmantoti materiāli un detaļas, kas atbilst spēkā esošajiem Latvijas Republikas normatīvajiem aktiem, attiecīgās iekārtas ražotāja standartiem un tehniskajiem noteikumiem.
3.20. Veiktajam Iekārtu remontam un remontā izmantotajiem materiāliem un detaļām Vienošanās dalībnieks nodrošina 6 (sešu) mēnešu garantiju no nodošanas - pieņemšanas akta parakstīšanas dienas.
3.21. Iekārtu bojājumu gadījumos garantijas laikā, ja tam par iemeslu ir nekvalitatīvi veikts remonts, nekvalitatīvi remontā izmantotie materiāli vai detaļas, Vienošanās dalībniekam 2 (divu) darba dienu laikā no Pasūtītāja personas pretenzijas nosūtīšanas dienas bez maksas jānovērš minētie bojājumi.

4. PUŠU TIESĪBAS UN PIENĀKUMI
4.1. Vienošanās dalībnieka pienākumi:
4.1.1. Regulāri un pienācīgā kvalitātē izpildīt visas Vienošanās tekstā noteiktās Vienošanās dalībnieka saistības;
4.1.2. Veikt Pakalpojumu Iekārtām saskaņā ar ražotāju tehnisko dokumentu prasībām, kā arī izmantojot pieredzi līdzīgu iekārtu ekspluatācijai un tehniskajai apkalpošanai;
4.1.3. Sniedzot Pakalpojumus, ievērot darba drošības un ugunsdrošības noteikumus;
4.1.4. Pakalpojumus sniegt, nodrošinot netraucētu Pasūtītāja darbinieku un apmeklētāju darbību;
4.1.5. Iepriekš saskaņot ar Pasūtītāju Pakalpojumā ietilpstošo darbu veikšanas laiku, ja ir nepieciešams veikt darbus, kas var apgrūtināt Pasūtītāja darbinieku darbību;
4.1.6. Uzņemties pilnu atbildību par  iekārtām Pakalpojumu sniegšanas laikā;
4.1.7. Nodrošināt Pakalpojuma veikšanu ar kvalificētu darbaspēku, kas nepieciešams Vienošanās saistību izpildei;
4.1.8. Nodrošināt, ka tā darbinieki, kuriem Vienošanās dalībnieks uzdod veikt Vienošanās paredzētos Pakalpojumus, spēj komunicēt ar Pasūtītāja pārstāvjiem latviešu un/vai angļu valodā;
4.1.9. Nodrošināt, ka tā darbinieki, kuriem Vienošanās dalībnieks uzdod veikt Vienošanās paredzētos Pakalpojumus, godprātīgi pilda savus pienākumus un Vienošanās dalībnieks uzņemas pilnu atbildību par savu darbinieku rīcību laikā, kad tie saskaņā ar šo Vienošanos atrodas Objektā;
4.1.10. Pasūtījuma pienācīgu izpildi veikt saskaņā ar normatīvo aktu noteikumiem. Uzņemties atbildību par darba aizsardzības, ugunsdrošības u.c. Latvijas Republikas normatīvajos aktos paredzēto normu ievērošanu.
4.2. Pasūtītāja pienākumi:
4.2.1. Savlaicīgi sniegt Vienošanās dalībniekam visas nepieciešamās ziņas par Objektu un Iekārtām tajā;
4.2.2. Nodrošināt Vienošanās dalībnieka darbinieku iekļūšanu Objektā, tajā skaitā palīgtelpās (pagrabā, bēniņos, u.c.) Pakalpojumu sniegšanai;
4.2.3. Informēt Vienošanās dalībnieku par Objektā konstatētajiem defektiem Iekārtās;
4.2.4. Veikt apmaksu par pilnīgi un pienācīgā kvalitātē sniegtajiem Pakalpojumiem, saskaņā ar šo Vienošanos;
4.2.5. Nodrošināt, ka tā darbinieki, kas ierodas Pasūtītāja norādītajās adresēs un telpās, uzrāda Pasūtītāja atbildīgajai kontaktpersonai, pie kuras tie ierodas, personu apliecinošu dokumentu, pēc Pasūtītāja pārstāvja pieprasījuma. 
4.3. Pasūtītāja tiesības:
4.3.1. Nepieņemt Pakalpojumu, ja Pasūtītājs konstatē, ka Pakalpojuma sniegšana ir veikta nekvalitatīvi, neatbilst Vienošanās noteikumiem;
4.3.2. Gadījumā, ja Vienošanās dalībnieks neveic kādus no Pakalpojumu sastāvā ietilpstošiem Pakalpojumiem un/vai neievēro noteiktos termiņus, Pasūtītājam ir tiesības uz Vienošanās dalībnieka rēķina pieaicināt minēto Pakalpojumu veikšanai trešās personas;
4.3.3. Pasūtītājs nepiekrīt piedāvājumā norādītā apakšuzņēmēja vai personāla nomaiņai, ja pastāv kāds no Publisko iepirkumu likuma 62.panta trešajā un ceturtajā daļā nosacījumiem.
4.3.4. Ja Vienošanās tiek izbeigta Vienošanās 5.5. punktā minētajā gadījumā, Pasūtītājs ir tiesīgs informēt trešās personas par Vienošanās dalībnieka nepienācīgu Vienošanās saistību izpildi.

5.  LĪDZĒJU ATBILDĪBA
5.1. Par Vienošanās termiņos noteikto maksājumu neveikšanu vai kavēšanu, Pasūtītājs maksā Vienošanās dalībniekam līgumsodu 0,1% apmērā no termiņā nesamaksātās summas par katru nokavēto dienu.
5.2. Par Pakalpojumu veikšanas termiņa nokavējumu Vienošanās dalībnieks maksā pasūtītājam līgumsodu 0,1% apmērā no Pakalpojuma veikšanai paredzētās summas par katru nokavēto dienu.
5.3. Par neatbilstošu Pakalpojumu veikšanu Vienošanās dalībnieks maksā Pasūtītājam līgumsodu 0,1% apmērā no pakalpojuma veikšanai norādītās summas par katru nokavēto dienu. Par katru kvalitātes pārkāpuma konstatēto Vienošanās pārkāpumu Pasūtītājs sagatavo rakstveida pretenziju (Defektu aktu).
5.4. Kopējais līgumsoda apmērs katram no Līdzējiem visā Vienošanās izpildes laikā nevar pārsniegt 10% no Līgumcenas.
5.5. Pasūtītājam ir tiesības vienpusēji bez jebkāda zaudējumu atlīdzības pienākuma izbeigt Vienošanos ar Vienošanās dalībnieku, ja Vienošanās dalībnieks nepilda vai nepienācīgi pilda Pasūtītāja rakstveida pretenzijā (Defektu aktā) minēto trūkumu Pakalpojumu sniegšanā novēršanu Pasūtītāja noteiktajā kārtībā. Šādā gadījumā Vienošanās dalībnieks Pasūtītājam maksā līgumsodu 5% (piecu procentu) apmērā no Līgumcenas.
5.6. Ja Vienošanās dalībnieks nenodrošina Pasūtītāja Iekārtu apkalpošanu kvalitāti atbilstoši Pasūtītāja prasībām, Pasūtītājs ir tiesīgs par katru tādu reizi sagatavot Defektu aktu, pieaicinot Vienošanās dalībnieka pilnvaroto personu. Pēc trīs Pakalpojuma neizpildes vai nekvalitatīvi paveikto Defektu aktu sagatavošanas Vienošanās dalībniekam ir tiesības vienpusēji izbeigt Vienošanos pirms termiņa, paziņojot par to Vienošanās dalībniekam vienu mēnesi iepriekš.
5.7. Līgumsoda samaksa Līdzējus neatbrīvo no zaudējuma atlīdzības un saistību izpildes pienākuma.
5.8. Vienošanās saistību neizpildes gadījumā vainīgais Līdzējs atlīdzina otram Līdzējam nodarītos zaudējumus.
5.9. Pasūtītājam ir tiesības veikt līgumsoda ieturējumu, apmaksājot Vienošanās dalībnieka iesniegto rēķinu.
5.10. Vienošanās dalībnieks uzņemas pilnu atbildību par Pakalpojuma izpildes pienācīgu veikšanu, Pakalpojuma kvalitāti, atbilstību Vienošanās un normatīvajiem aktiem.
5.11. Līdzēji ir atbrīvoti no atbildības par Vienošanās noteikto pienākumu pilnīgu vai daļēju neizpildi, ja šāda neizpilde radusies nepārvarama, ārkārtēja gadījuma dēļ, ko attiecīgais Līdzējs nevarēja paredzēt un novērst. Par nepārvaramu varu uzskatāms tajā skaitā, bet ne tikai, karš, dabas katastrofa, vispārējs streiks.
5.12. Līdzējam, kurš atsaucas uz nepārvaramu varu, par to jāpaziņo rakstveidā otram Līdzējam tiklīdz šāda paziņošana kļuvusi attiecīgajam Līdzējam iespējama, bet ne vēlāk kā 14 (četrpadsmit) dienu laikā. Ja šāds paziņojums nav nosūtīts, paziņojumu nenosūtījušais Līdzējs atbild otram Līdzējam par visiem zaudējumiem, kuri pēdējam radušies.
5.13. Ja nepārvaramas varas apstākļi turpinās ilgāk par 45 (četrdesmit piecām) dienām, katram no Līdzējiem ir tiesības vienpusēji atkāpties un pārtraukt šo Vienošanos. Šajā gadījumā neviens no Līdzējiem nav atbildīgs par zaudējumiem, kuri radušies otram Līdzējam laika posmā pēc nepārvaramas varas apstākļu iestāšanās.
5.14. Ja, sniedzot Pakalpojumu, Vienošanās dalībnieka vainas dēļ tiek nodarīts bojājums iekārtai (-ām) vai trešajai personai, Vienošanās dalībnieks novērš šo bojājumu un atlīdzina nodarītos zaudējumus.

6. PUŠU PĀRSTĀVJI
6.1. Pasūtītāja par Vienošanās saistību izpildes kontroli atbildīgā persona: ________________ , turpmāk Vienošanās tekstā Pasūtītāja Pārstāvis.
6.2. Pasūtītāja pārstāvim ir noteikti šādi pienākumi:
6.2.1. Sūtīt Vienošanās dalībniekiem uzaicinājumus;
6.2.2. Veikt Pakalpojuma sniegšanas gaitas uzraudzību;
6.2.3. Sekot Vienošanās saistību izpildei.
6.3. Vienošanās dalībnieka par Pakalpojuma izpildi atbildīgā persona:_______________ 

7. CITI NOTEIKUMI
7.1. Visi Vienošanās grozījumi un papildinājumi ir spēkā, ja tie ir sagatavoti rakstiski un tos parakstījuši Pušu pilnvarotie pārstāvji, ievērojot Publisko iepirkumu likuma 61. panta un 62.panta nosacījumus. Tie pievienojami pie Vienošanās kā pielikumi un kļūst par Vienošanās neatņemamām sastāvdaļām.
7.2. Visai sarakstei, saskaņojumiem, dokumentācijai un citai informācijai, ar kuru apmainās Līdzēji un kura ir attiecināma uz Vienošanos, ir jābūt latviešu valodā vai angļu valodā ar attiecīgo tulkojumu latviešu valodā (ja nepieciešams), noformētai rakstiski, un tai ir jābūt iesniegtai otram Līdzējam personiski vai nosūtītai ierakstītā vēstulē uz Vienošanās norādīto adresi vai attiecīgā Līdzēja juridisko adresi.
7.3. Jebkuru strīdu, kas rodas Vienošanās saistību izpildes laikā, Līdzēji risina sarunu ceļā. Ja 10 (desmit) darba dienu laikā sarunu ceļā vienošanās netiek panākta, strīds tiek risināts tiesā Latvijas Republikā spēkā esošo normatīvo aktu noteiktajā kārtībā.
7.4. Līdzējiem ir tiesības izbeigt Vienošanos pirms termiņa beigām, rakstiski par to vienojoties 1 (vienu) mēnesi iepriekš.
7.5. Līdzēji apņemas rakstiski informēt viena otru par Vienošanās rekvizītu vai adreses maiņu, kā arī citiem ar šīs Vienošanās izpildi saistītiem jautājumiem. 
7.6. Pasūtītājam ir tiesības vienpusēji izbeigt Vienošanos pirms termiņa, brīdinot par to Vienošanās dalībnieku 1 (vienu) mēnesi pirms izbeigšanas.
7.7. Pasūtītājs un Vienošanās dalībnieks piekrīt visiem šīs Vienošanās punktiem, un apstiprina to ar parakstu.
7.8. Vienošanās ir sagatavota latviešu valodā uz 5 (piecām) lapaspusēm, neieskaitot tā pielikumus. Pušu   pārstāvji Vienošanos un tās pielikumus paraksta ar drošu elektronisko parakstu, kurš satur laika zīmogu. Vienošanās parakstīšanas datums ir pēdējā  Līdzēja pievienotā droša elektroniskā paraksta un tā laika zīmoga datums. Puse, kura pēdējā paraksta Vienošanos, nosūta Vienošanos  uz Vienošanā  norādīto otras Puses e-pasta adresi.
7.9. Vienošanās pielikumi:
7.9.1. Pielikums Nr.1 – Vienošanās dalībnieka Tehniskā piedāvājuma un finanšu piedāvājuma kopija;
7.9.2. Pielikums Nr.2 – Nodošanas - pieņemšanas akta forma;
7.9.3. Pielikums Nr.3 – Pieprasījuma forma;
7.9.4. Pielikums Nr.4 – Piedāvājuma forma.

8. PUŠU REKVIZĪTI




	Pielikums Nr.2
20__.gada _____________ Vienošanās Nr. ____


	VIENOŠANĀS DALĪBNIEKS: 

_________________________
Nod. maks. reģ. Nr.: 


	PASŪTĪTĀJS: 
Rīgas Tehniskā universitāte
PVN Reģ. Nr. LV90000068977




Pakalpojumu nodošanas – pieņemšanas akts


Rīga, 20___. gada _____._________ 

Mēs, apakšā parakstījušies,
VIENOŠANĀS DALĪBNIEKS:  __________________, <vārds, uzvārds> personā no vienas puses,
PASŪTĪTĀJS:  Rīgas Tehniskā universitāte, _________________ personā, no otras puses,

sastādījām šo aktu par _______________________________________________ 

 _________________________________________________________________   
(Vienošanās Nr. 01J02-1/_____)  (Iepirkuma ID.Nr.RTU-2023/109).


UZŅĒMĒJS ir sniedzis pakalpojumu par summu:
 bez PVN  EUR ________________, 
 PVN summa 21% EUR _______  .


Pakalpojums veikts atbilstoši  PASŪTĪTĀJA prasībām. Pusēm savstarpējo pretenziju nav.
	

Pakalpojumu nodeva:

UZŅĒMĒJA
 

Pārstāvis_________________/                     /
	

Pakalpojumu pieņēma:

PASŪTĪTĀJA
 

Pārstāvis__________________/                    /        





Pielikums Nr.3
20__.gada _____________ Vienošanās Nr. _____

PIEPRASĪJUMA FORMA
(iepirkuma identifikācijas Nr. RTU-2023/109)

Rīgā, 20__.gada 		 (datums)			  

Lūdzu iesniegt piedāvājumu šādu Pakalpojumu sniegšanai: 

Pasūtītāja pieprasījums:
1. Pakalpojumu izpildes termiņš: _____________________
2. Pakalpojuma izpildes vieta: _______________________
3. Pakalpojuma apraksts (tāme):
	Nr. 
p.k.
	Iekārtas nosaukums un modeļa Nr. 
	Pakalpojuma nosaukums, ja iespējams, norāda veicamos remontdarbus, nepieciešamo rezerves daļu un materiālu sarakstu 

	
	(nosaukums)
	Atzīmē nepieciešamo pakalpojumu:
□ – apkope 
□ – kalibrēšana 
□ – diagnostika, remonts 

	
	
	<Pasūtītājs norāda aprakstu>


4. Piedāvājuma iesniegšanas termiņš – (gads, mēnesis, datums, precīzs laiks)
5. Piedāvājums ir jāiesniedz atbilstoši Vispārīgās vienošanās 3.punktam.
6. Piedāvājumu jāiesniedz: e – pasta adrese piedāvājuma iesniegšanai 
7. Cita informācija (ja nepieciešams)   
	
Pasūtītāja kontaktpersona

	Kontaktpersonas rekvizīti

	_________________________________

	Pasūtītājs:
Rīgas Tehniskā universitāte

____________________/________/

Pārstāvis:
___________________/___________/ 

		Izpildītājs

	Izpildītāja rekvizīti 


	

	

	

	









Pielikums Nr.4
20__.gada _____________ Vienošanās Nr. _____

PIEDĀVĀJUMA FORMA
(iepirkuma identifikācijas Nr. RTU-2023/109)

Rīgā, 20___.gada 		 (datums)			
Pasūtītājs – (nosaukums) 

Vienošanās dalībnieka (izpildītāja nosaukums) piedāvājums Pakalpojuma sniegšanai saskaņā ar noslēgto Vispārīgo vienošanos Nr._______
1.  (piegādes vieta)
2.  (izpildes laiks)
3. Atzīmē pakalpojumu:
□ – apkope 
□ – kalibrēšana 
□ – diagnostika, remonts 
4. Pakalpojumu saturs:
	Nr. 
p.k.
	Iekārtas nosaukums
	Pakalpojuma apraksts/ remontam nepieciešamie ekspluatācijas materiāli un rezerves daļas, transporta pakalpojumi un c.*
	Skaits
	Pakalpojuma kopējais izpildes termiņš
	Darba laika patēriņš (stundās)
	Izmaksas par izbraukumu uz objektiem ārpus Rīgas,
sākot no Rīgas teritorijas robežas (km)
	Kopējā cena bez PVN

	
	
	
	
	
	
	
	

	
	
	
	
	
	
	
	

	Kopējā cena bez PVN, EUR
	
	

	PVN
	
	

	Kopējās cena ar PVN, EUR
	
	



3. Cita informācija (ja nepieciešams)
	

Izpildītāja kontaktpersona

	Kontaktpersonas rekvizīti

	_________________________________




Remontam nepieciešamos ekspluatācijas materiālus un rezerves daļas, nepieciešamā remonta aprakstu, transporta izdevumus, remontdarbu kopējo izpildes termiņu, kā arī remontdarbu veikšanai paredzamo laiku stundās (h)

